****

**Smaoinigh ar na nithe seo a leanas
I RITH
an phróisis earcaíochta ó thar lear**

| Céimeanna | **Gníomhaíochtaí** |
| --- | --- |
| **1** | Na chéad chéimeanna | Tá do chuid taighde déanta agat, tá plean déanta agat agus tá tú réidh le hearcú san Eoraip – ach céard é an chéad chéim? Ar an gcéad dul síos, níl le déanamh ach breathnú ar EURES (An Tairseach Eorpach um Shoghluaisteacht ó Phost go Chéile) – tá an fhaisnéis ar fad a theastóidh uait chun cabhrú leat d’fholúntas a fhógairt agus tús a chur leis an gcuardach d’iarrthóirí le fáil ansin... |
| **2** | **Fógra folúntais**  | Chun d’fholúntas a fhógairt ar thairseach EURES ní mór duit d’fholúntas a fhógairt le do sheirbhís fostaíochta áitiúil ar dtús (féach ar an nasc *‘Conas folúntas a fhógairt’* ar thairseach EURES). |
| **3** | **Cuardach CV EURES** | Tá bunachar sonraí ag EURES ina bhfuil sonraí 260,000+ cuardaitheoir poist atá ag lorg post thar lear. Cláraigh le haghaidh CV-Ar Líne inniu (féach ar an áis '*Cuardach CV'*). Tá sé tapa agus éasca le húsáid. |
| **4** | **Féilire Imeachtaí EURES** | Liostaíonn EURES mórimeachtaí arna n-eagrú ag a bhaill. Bain úsáid as an bhféilire chun sonraí a fháil faoi imeachtaí earcaíochta a bhíonn ar siúl ar fud na hEorpa. |
| **5** | **Feasacht chultúrtha** | Anois ó tharla go bhfuil a fhios agat cá háit ar mian leat daoine a earcú, bí cinnte go ndéanann tú taighde ar an tír a bhfuil tú ag díriú uirthi. B’fhéidir gur lá saoire mór náisiúnta é an lá ar mian leat daoine a earcú thar lear, mar shampla. |
| **6** | **Cur i láthair cuideachta** | Smaoinigh ar chur i láthair a ullmhú d’iarrthóirí a chuireann an chuideachta chun cinn agus a thugann eolas maidir leis an tacaíocht athshocraithe atá ar fáil. B’fhéidir go bhféadfá é a aistriú agus é a chur ar fáil ar do shuíomh gréasáin? |
| **7** | **Comhaontuithe ar leibhéal seirbhíse** | Má tá cabhair á fáil agat ó thríú páirtí leis an earcaíocht, cinntigh go sonraíonn tú do fhreagrachtaí agus gealltanais féin agus freagrachtaí agus gealltanais an tríú páirtí, cibé acu go conarthach nó trí Chomhaontú ar Leibhéal Seirbhíse. |
| **8** | **Páirt a ghlacadh in aontaí post EURES thar lear** | Más spéis leat roinnt oibrithe a earcú, b’fhéidir gur mhaith leat smaoineamh ar fhreastal ar aontaí post EURES thar lear i dtíortha LEE ina bhfuil an lucht saothair a theastaíonn ar fáil. Fiosraigh na féidearthachtaí atá ann agus lorg tuilleadh sonraí maidir le tacaíocht/socruithe rannpháirtíochta ó do chomhairleoir áitiúil EURES.  |
| **9** | **Teistiméireachtaí a sheiceáil** | Tá teistiméireachtaí CV tábhachtach ach ná bí ag súil leis go mbeidh an moltóir in ann labhairt leat nó comhfhreagras a sheoladh chugat i do theanga dhúchais. Gheobhaidh tú freagra níos fearr má scríobhann tú chuig iarfhostóirí an iarrthóra ina dteanga féin. |
| **10** | **Fianaise ó fhostaí** | Fiafraigh de na hoibrithe atá ag obair duit faoi láthair faoi na rudaí is fearr a bhaineann le bheith ag obair duit. Bain úsáid as cás-staidéir chun na deiseanna fostaíochta atá agat a thabhairt chun beochta agus tabhair deis rannpháirtíochta d’oibrithe imirceacha comhtháite más féidir. |
| **11** | **Cabhair athshocraithe** | Baineann cuideachta a infheistíonn ina foireann oibrithe tairbhe as táirgiúlacht níos fearr. Déan measúnú ar an méid cabhair athshocraithe atá ar fáil do d’fhostaí nua. Cén chaoi ar mhaith leat go gcaithfí leat? |
| **12** | **Meastóireacht** | Cinntigh go bhfaigheann tú aiseolas ó do pháirtí earcaíochta agus iarrthóirí. Cabhróidh sé seo leat measúnú a dhéanamh ar láidreachtaí agus laigí an tionscadail agus gníomhaíocht earcaíochta thar lear amach anseo a fheabhsú. Chomh maith leis sin, ná déan dearmad aiseolas a thabhairt do d’iarrthóirí agus comhpháirtithe earcaíochta. |